గ్రీసులో చరిత్రకాలానికి ముందుగా గ్రీకు సైక్లాడిక్, మినోవన్ నాగరికతలతో కళాత్మక కళాఖండాల ఉత్పత్తి మొదలైంది. వీటిలో రెండూ స్థానిక సంప్రదాయాలు, పురాతన ఈజిప్టు కళలచే ప్రభావితమయ్యాయి.

పురాతన గ్రీసులో పెయింటింగులో పలు సంప్రదాయాలు అనుసంధానితమై ఉన్నాయి. వారి సాంకేతిక వ్యత్యాసాల కారణంగా కొంత భిన్నంగా అభివృద్ధి సాధించారు. పెయింటింగు పద్ధతులు అన్నీ పురావస్తు రికార్డులో సమానంగా ప్రాతినిధ్యం వహించబడడం లేదు. ప్లానిన్, పౌసనియాస్ వంటి రచయితల అభిప్రాయం ఆధారంగా చెక్క బోర్డులుపై చిత్రించిన వ్యక్తిగత చిత్రాలు (సాంకేతికంగా ప్యానెల్ చిత్రలేఖనాలు)
అత్యంత గౌరవనీయమైన కళాత్మక రూపాలుగా వివరించబడ్డాయి. కాంస్య యుగంలో మినోయన్, మైసెనియాన్ కాలం నుండి నోసోస్, తిరిన్స్, మైసినే వంటి ప్రదేశాల విలాసవంతమైన ఫ్రెస్కో అలంకరణతో గ్రీసులో వాల్ పెయింటింగ్ సంప్రదాయం కొనసాగుతూ ఉంది. పురాతన గ్రీసు శిల్పకళ లేదా వాస్తుశిల్ప శైలిలో వర్ణరంజితంగా వేయబడిన కళాఖండాలు చోటుచేసుకున్నాయి. గ్రీకు శిలాకృతులు పాలిక్రోంగా వర్ణించబడింది.

పురాతన గ్రీకు శిల్పం దాదాపు పూర్తిగా పాలరాయి లేదా కాంస్యతో కూర్చబడింది; 5 వ శతాబ్దం ప్రారంభంలో కరిగించిన కంచు ప్రధాన శిల్పరచనలకు అభిమాన మాధ్యమంగా మారింది. పాలరాయి, కంచు రెండూ మన్నికైన శిల్పాకృతులకు అనుకూలంగా మారింది. ఆలయ కల్ట్ చిత్రాలకు క్రిస్లెఫెంటైన్, విలాసవంతమైన కళాశిల్పాలకు బంగారం, ఏనుగు దంతం ఉపయోగించారు. వీటిలో మొత్తానికి లేదా భాగాలు (ముఖాలు, చేతులు) బహుశా రత్నాలు, ఇతర ఖరీదైన పదార్థాలు ఉపయోగించబడ్డాయి. కాని ఇవి చాలా తక్కువగా ఉన్నాయి. ప్రస్తుతం కొన్ని శకలాలు మాత్రమే మనుగడలో ఉన్నాయి. 19 వ శతాబ్దం ప్రారంభంలో ప్రాచీన గ్రీకు ప్రాంతాలలో క్రమపద్ధతిలో జరిపిన త్రవ్వకాల్లో ముఖ్యంగా బహుళ వర్ణ ఉపరితలాల జాడలు శిల్పాలు విస్తారంగా లభించాయి. 20 వ శతాబ్దం చివరలో జర్మన్ పురావస్తు శాస్త్రవేత్త విన్జెన్జ్ బ్రింక్మాన్ ప్రచురించిన పరిశోధనల తరువాత పురాతన గ్రీకు శిల్పకళల చిత్రలేఖనం ఒక వాస్తవం అయింది.

బైజాంటైన్ యుగంలో కూడా కళ నిర్మాణం కొనసాగింది. ఈ కొత్త సౌందర్య ముఖ్యమైన లక్షణం "నైరూప్యత," లేదా కృత్రిమ ఆకృతులకు ప్రాధాన్యం ఇచ్చింది. సాంప్రదాయ కళ సాధ్యమైనంతవరకు సహజత్వాన్ని అనుకరిస్తూ సృష్టించడానికి ప్రయత్నించింది. అందుచేత బైజాంటైన్ కళ ఈ ప్రయత్నాన్ని వదలివేసింది. బైజాంటైన్ పెయింటింగ్ ప్రధానంగా చిహ్నాలు, హగీయోగ్రఫిలపై కేంద్రీకృతం చేయబడింది. మాసిడోనియన్ పునరుజ్జీవనం కళాత్మక వ్యక్తీకరణతో మాసిడోనియన్ ఆర్ట్ (బైజాంటైన్) కొన్నిసార్లు బైజాంటైన్ సామ్రాజ్యం (867-1056) మాసిడోనియన్ రాజవంశం (867-1056), (ప్రత్యేకించి 10 వ శతాబ్దం) వర్ణించడానికి ఉపయోగించే ఒక లేబులుగా ఉపయోగించబడింది. 

పోస్టు బైజాంటైన్ కళా పాఠశాలలలో క్రేటన్ స్కూల్, హెప్టానియస్ స్కూల్ ఉన్నాయి. 19 వ శతాబ్దం (మ్యూనిచ్ స్కూల్)లో గ్రీకు రాజ్యంలో మొట్టమొదటి కళాత్మక ఉద్యమాన్ని " గ్రీక్ అకాడెమిక్ కళగా పరిగణించవచ్చు". ఆధునిక గ్రీకు చిత్రకారులలో నికోలాస్ గైజిస్, జార్జియోస్ జాకోబిడ్స్, థెయోడొరోస్ వ్రిజాకిస్, నికిఫోరోస్ లిట్రాస్, కాన్‌స్టాంటినోస్ వోలనాకిస్, నికోస్ ఎగ్నోపౌలోస్, యనీస్ త్సోచైసిస్ ఉన్నారు. శిల్పులలో పవస్స్ ప్రోసాలెంటిస్, ఇయోనీస్ కొస్సోస్, లియోనిడాస్ ద్రోసిస్, జార్జియోస్ బొననోస్, యొనాయిలిస్ చలపస్ ఉన్నారు.

దృశ్యకళలు
చరిత్ర
ఋణసంక్షోభం (2010–2015)
గ్రీక్ రాజ్యం